Cenu aptaujas 
“Teritorijas Hipokrāta ielā 2 un 4, Rīgā labiekārtošanas pakalpojuma iegāde”
nolikums

1. Iepirkuma priekšmets
Veikt SIA “Rīgas Austrumu klīniskā universitātes slimnīca” (turpmāk – RAKUS) valdījumā esošo stacionāru “Gaiļezers” un “Latvijas onkoloģijas centrs”” piegulošo teritoriju Hipokrāta ielā 2 un 4, Rīgā labiekārtošanas darbus (turpmāk – Pakalpojums), atbilstoši tehnisko specifikāciju prasībām (pielikums Nr. 1, Nr. 2 un Nr. 3).
Pakalpojuma sniegšanas ietvaros paredzēts veikt šādas darbības:
1.1. demontēt nolietotos labiekārtojuma elementus – informācijas stendus (Pielikums Nr. 3);
1.2. izgatavot, piegādāt un uzstādīt jaunus labiekārtojuma elementus – soliņus, atkritumu   urnas, velo novietnes (Pielikums Nr. 1);
1.3. izgatavot, piegādāt un uzstādīt jaunus informatīvo norāžu stabus un stendus (Pielikums Nr. 2 un 3.).
Paredzamā līguma summa - līdz 19 999.99 EUR bez PVN.

2. Līguma darbības termiņš
Līgums tiek noslēgts un ir spēkā 10 (desmit) nedēļas.

3. Iepirkuma prasības un nosacījumi
3.1. Pakalpojuma izpildes termiņi:
3.1.1.labiekārtojuma novietojuma precizēšana (šajos dokumentos novietojums ir norādīts provizoriski un to precīza atrašanās vieta saskaņojama līguma izpildes sākumā), stendu un norāžu satura un maketu saskaņošana, labiekārtojuma elementu saskaņošana – 2 (divu) nedēļu laikā no līguma noslēgšanas brīža;
3.1.2.demontāžās darbu veikšana, labiekārtojuma elementu izgatavošana un uzstādīšana – 8 (astoņas) nedēļas no 3.1. punktā norādītā saskaņojuma saņemšanas.
3.2. Visu labiekārtojumu elementu un informatīvo stendu un stabu izgatavošanas un uzstādīšanas cenas nosakāmas, iekļaujot visas izmaksas, kas veidojas atbilstoši  izgatavošanas un uzstādīšanas tehnoloģijai, piemēram, maketēšanas, pulverkrāsošanas, noformēšanas, izgatavošanas (t.sk. dažāda garuma stabu izgatavošanai), piegādes, montāžas, uzstādīšanas, t.sk., bet ne tikai, materiālu, transporta, darbaspēka izmaksas. Pasūtītājam nav pienākums veikt nekādus citus papildu maksājumus.
3.3. Pirms  nepieciešamo atļauju saņemšanas attiecīgās valsts un pašvaldības institūcijās, tehniskie risinājumi ir jāsaskaņo ar Pasūtītāju. 
3.4. Preču uzstādīšanas un esošo norāžu zīmju demontāžas izpildes laikā nodrošināma tīrība un kārtība objektā, tai skaitā, atkritumu, ja tādi rodas, izvešana, izmantojot izpildītāja konteinerus un transportu. Pēc stabu un stendu uzstādīšanas, kā arī esošo ārtelpas norāžu zīmju demontāžas,  vieta ir jāatjauno iepriekšējā izskatā ( t.sk. zālājs). Metināšanas un slīpēšanas darbi uz vietas objektā nav atļauti.
3.5. Norāžu zīmes uzstāda tādā formātā, lai vajadzības gadījumā būtu iespējams nomainīt to tērauda konstrukcijas detaļas, nebojājot betona pamatni.
3.6. Garantijas prasības:
3.6.1. [bookmark: _GoBack]labiekārtojuma elementiem – 24 (divdesmit četri) mēneši no pieņemšanas - nodošanas akta parakstīšanas dienas;
3.6.2. norāžu zīmēm - 60 (sešdesmit) mēneši no pieņemšanas - nodošanas akta parakstīšanas dienas.
	
	
	
	


4. Apmaksas kārtība:
Par saņemtajiem pakalpojumiem samaksa tiek veikta 30 (trīsdesmit) dienu laikā pēc nodošanas-pieņemšanas akta abpusējas parakstīšanas un rēķina saņemšanas. Rēķins iesniedzams pēc pieņemšanas – nodošanas akta abpusējas parakstīšanas, to nosūtot uz e-pasta adresi: rekini@aslimnica.lv. 

5. Piedāvājumu vērtēšana un izvēles kritēriji
Par uzvarētāju tiks atzīts pretendents, kurš būs iesniedzis  tehniskajā specifikācijā un nolikumā noteiktām prasībām atbilstošu piedāvājumu un piedāvājis saimnieciski visizdevīgāko piedāvājumu – piedāvājumu ar viszemāko cenu visās pakalpojumu pozīcijās kopā.
Pretendentu piedāvājumi, kuriem uz piedāvājuma iesniegšanas brīdi ir konstatējamas neizpildītas saistības nodokļu jomā, tiks izslēgti no tālākas dalības cenu aptaujā. 

Iesniedzamie dokumenti*:
1. Pieteikums (pielikums Nr. 4);
2. Finanšu piedāvājums - tāmes (pielikums Nr. 5);
3. Valsts ieņēmumu dienesta elektroniskās deklarēšanas sistēmas izziņu par nodokļu 	nomaksas statusu uz pieteikuma iesniegšanas dienu.

Kontaktpersonas:
1. SIA „Rīgas Austrumu klīniskā universitātes slimnīca” Būvniecības daļas Remontu un garantiju nodaļas vadītājs Rūdolfs Šķēle, e-pasts: rudolfs.skele@aslimnica.lv, tālr. Nr. 29488424;
2. SIA „Rīgas Austrumu klīniskā universitātes slimnīca” Informācijas un klientu atbalsta servisa vadītāja Linda Broka-Freimane, e-pasts: Linda.Broka-Freimane@aslimnica.lv, tālr. Nr. 29461700.

Piedāvājuma iesniegšana:
1. SIA „Rīgas Austrumu klīniskā universitātes slimnīca”, piedāvājumu nosūtot elektroniski uz e-pasta adresi iepirkumi@aslimnica.lv.
2. Piedāvājuma iesniegšanas termiņš:  līdz 2023. gada 3. februāra plkst. 15:00.



*	Iesniedzamos dokumentus paraksta pretendents pats vai tā pārstāvēttiesīgā persona. Ja iesniedzamos dokumentus paraksta pretendenta pilnvarotā persona, pilnvarai ir jābūt sagatavotai un parakstītai, atbilstoši normatīvo aktu prasībām, un iesniegtai kopā ar parakstītajiem cenu aptaujas dokumentiem.

